શેરબજારમાં ઘટાડાનો સિલસિલો અટકવાનું નામ નથી લેતો. વૈશ્વિક બજારમાં આવેલા જોરદાર ઘટાડાના પરિબળની અસર ફરી એક વખત સ્થાનિક બજાર પર પણ જોવા મળી રહી છે. અમેરિકા સહિત એશિયાઇ બજારોમાં જોવા મળેલા ઘટાડા તથા વિદેશી રોકાણકારોની નોંધાયેલી સતત વેચવાલીના પગલે આજે બજાર શરૂઆતે જ ‘ધડામ’ થઇ ગયું હતું. શરૂઆતે સેન્સેક્સ ૫૫૬ પોઇન્ટના ઘટાડે ૩૩,૮૫૭, જ્યારે નિફ્ટી ૧૭૪ પોઇન્ટના ઘટાડે ૧૦,૪૦૦ની નજીક ૧૦,૪૦૨ની સપાટીએ ખૂલી હતી.